Jabarkan Sejarah dari Sekolah Kebangsaan Chohong dalam bahasa melayu

Sebelum perang Jepun, anak-anak penduduk Kampong Chohong bersekolah di Sekolah Kebangsaan Chinchin. Mereka yang tinggal berhampiran dengan Sekolah Kebangsaan Chinchin sahaja yang bersekolah. Bagi murid yang tinggal jauh dari kawasan sekolah, mereka tidak dapat bersekolah.

Penduduk Kampong Chohong bersama Datuk Demang Haji Mahmud kemudiannya telah membuat keputusan untuk memastikan semua anak-anak penduduk Kampong Chohong dapat bersekolah. Mereka bersepakat untuk mendirikan sebuah sekolah yang terletak di Kampong Chohong.

Hasilnya pada tahun 1948, Sekolah Melayu Kampong Chohong telah didirikan oleh penduduk Kampong Chohong secara bergotong royong. Bangunan yang didirikan berukuran 16 x 32 kaki beratapkan daun nipah dan berlantaikan tanah. Datuk Demang Haji Mahmud telah mewakafkan tanahnya untuk didirikan sekolah Melayu Kampong Chohong.

Selain daripada Datuk Demang Haji Mahmud, Datuk Sudang Ismail dan bekas penghulu Abdul Kadir ialah orang yang turut memberi sumbangan dan bertanggungjawab sehingga terdirinya Sekolah Melayu Kampong Chohong.

Pada 14 Februari 1949, kerajaan telah mengambil alih pentadbiran dan menukar nama kepada Sekolah Melayu Chohong. Cikgu Baba Bin Hj.Jonid telah ditugaskan mengajar 45 orang murid di sekolah berkenaan. Nama sekolah ini kemudiannya ditukar kepada Sekolah Kebangsaan Chohong.